钦定古今图书集成/明伦汇编/闺媛典/第208卷 > 程庠妻方氏〈女附〉
## 钦定古今图书集成/明伦汇编/闺媛典/第208卷 > 程庠妻方氏〈女附〉

按《莆田县志》：“方氏，程庠妻。庠婴夙疾，值壬戌之变，缒
城，又伤足，方随夫伏壕莽中数日，取衣裹水濡沫之。
庠自分必死，劝方去，方垂泪而已。亡何，庠死，乃寻家
众共负尸归殡。氏年二十四，仅一女，事姑甚孝。万历
间，郡守旌其门，仍给羊酒，年八十四终。女适吴廷训，
年二十九而寡，守志如母，抚孤苦节三十八年。”